Էդուարդ Գլազեր

Էդուարդ Գլազեր (, ), ավստրիացի արաբագետ, արևելագետ, ճանապարհորդ։

Կյանք 
Էդուարդ Գլազերը ծնվել է 1855 թվականի մարտի 15-ին, Դեյտշ Ռուստում (Բոհեմիա), հրեա ֆերմերի և վաճառականի ընտանիքում։ Պրահայի պոլիտեխնիկումի դասընթացի ավարտին, որտեղ Գլազերն իրեն նվիրել է մաթեմատիկայի և գեոդեզիայի ուսումնասիրությանը, նա միաժամանակ տարված զբաղվել է նաև արաբերեն լեզվի ուսումնասիրությամբ։
1877 թվականին Գլազերը ժամանել Է Վիեննա, 1880 թվականին նա արդեն եղել է Թունիսում, որտեղից 1882 թվականին Տրիպոլիով մեկնել է Ալեքսանդրիա, հաջորդ տարի Գլազերն աշխատել է Հարավային Արաբիայում ՝ այցելելով գիտության համար շատ հետաքրքիր վայրերում։

1885-1886 թվականներին Գլազերը ձեռնարկեց երկրորդ, իսկ 1887-1888 թվականներին երրորդ ճանապարհորդությունը Արաբիայում. այս անգամ նա կարողացավ հասնել Մարիբա, հնագույն Սաբա։ Գլազերը հավաքել է ավելի քան 1000 խիմյարական և սաբեական արձանագրություններ և մի քանի կարևոր աշխարհագրական հայտնագործություններ արել։ Դրա համար 1890 թվականին Գրայֆսվալդի համալսարանն արժանացել է honoris causa փիլիսոփայության դոկտորի կոչման։

1892 թվականին Էդուարդ Գլազերը չորրորդ ճանապարհորդությունն է ձեռնարկել Արաբիայով, Ադենից ներթափանցելով երկրի խորքը, նա կատարել է Հադրամաութի շրջանից մինչև Մեքքա և հավաքել է մոտ 800 գրություն, բազմաթիվ հնագույն արաբական ձեռագրեր, ինչպես նաև արժեքավոր նյութեր տեղական բարբառների, հատկապես Մարայի կլանի վերաբերյալ։ Այս ոլորտում Գլազերի աշխատությունները մեծ նշանակություն են կազմում Սաուդյան Արաբիայի հնությունների ուսումնասիրության մեջ։

Էդուարդ Գլազերը մահացել է 1908 թվականի մայիսի 7-ին, Մյունխեն քաղաքում։

Աշխատություններ 
Հիմնական աշխատությունները.

 «Skizze der Geschichte und Geographie Arabiens von den ältesten Zeiten bis zum Propheten Muhammad» (Berlin, 1890).
 «Die Abessinier in Arabien u. Afrika» (München, 1895).
 «Zwei Inschriften über den Dammbruch von Mahrib» (Berlin, 1897).
 «Punt u. die südarabischen Reiche» (Berlin, 1899).
 «Jehowah-Jovis u. die drei Söhne Noahs», 1901.
 «Suwâ u. al-Uzzâ u. die altjemenischen Inschriften», 1905.

Ծանոթագրություններ

Գրականություն 
 Gratzl, Emil (1916). Die arabischen Handschriften der Sammlung Glaser in der königl. Hof-und Staatsbibliothek zu München (in German). München: Bayerische Staatsbibliothek.
 Deutsche Rundschan f. Geographie und Statistik, XII (1890).
 Hommel, в Explorations in Bible lands Гильпрехта, 1900, 722 sqq.

Մարտի 15 ծնունդներ
1855 ծնունդներ
Մայիսի 7 մահեր
1908 մահեր
Մյունխեն քաղաքում մահացածներ
Վիեննայի համալսարանի շրջանավարտներ
Անձինք այբբենական կարգով
Գիտնականներ այբբենական կարգով
Ավստրիացի արևելագետներ
Արաբագետներ
Ճանապարհորդներ
Հնագետներ
Մարդաբաններ